Першымі ў аглядзе-конкурсе выступілі самадзейныя артысты Дома культуры аг. Новае Сяло з лірычнай камедыяй Я. Кісялёвай “Третий глаз”. Калектыў, які на працягу некалькіх гадоў узначальвае Н. А. Гамбалеўская, заявіў аб сабе амаль з першай сваёй работы, дзякуючы сур’ёзным адносінам да справы як кіраўніка, так і ўдзельнікаў. Сярод іх Г. Л. Краўчанка асабліва вылучаецца акцёрскай таленавітасцю. К. П. Яблычкін на тэатральнай сцэне ўпершыню. А 14-гадовая Таццяна Ісачанка ўразіла журы сваёй адкрытасцю і непасрэднасцю. Ёй было аддадзена першынства ў намінацыі “За лепшы дэбют”.